 ***Жекеева Алтынай Шокыловна***

 ***Хромтау қаласы, №7 Хромтау мектеп-гимназиясының***

***биология пәнінің мұғалімі***

***«Жас биолог» атты интеллектуалды ойын сабағы***

**Мақсаты:** Оқушылардың биология пәніне деген қызығушылығын арттыру, биология пәні бойынша алған білімдерін жүйелеу.

**Түрі:** интеллектуалды ойын сабағы.

**Көрнекілігі:** суреттер, нақыл сөздер, слайд.

**Сабақтың барысы:**

Мұғалім:Құрметті ұстаздар және оқушылар! Сайыс десе белсене қатысатын көрермен қауым! «Жас биолог» атты 8 сыныптар арасында өтетін танымдық сайысымызға қош келдіңіздер!

Ақыл –тон, аңдығанға тозбайтұғын,

Білім-кен, қанша болса азбайтұғын.

Қатарың оза шауып бара жатса,

Арқаңның ауруы не қозбайтұғын, -демекші білімдік сайысқа белсене, құлшына араласатын сайыскерлерімізді таныстырып өтейін:

Сайыскерлеріміздің біліміне,шеберлігіне әділ баға беретін әділ-қазылар алқасымен таныстыру.

Енді сайысымызды негізгі бөлімдерімен таныстыратын болсам:

*І* кезең *–* «Жұмбақтар шешу» сайысы

*ІІ* кезең *–*  Білім сайысы

*ІІІ* кезең *–* Полиглот

*ІV* кезең *–* Алтын жәшік

***І* кезең *–* «Жұмбақтар шешу» сайысы**

1.Жасушаның ішіндегі

Қоймалжыңдау сұйықпын.

Әрқашан космос қысымын

Тұрақты етіп тұрыппын

**Жауабы:**Цитоплазма

2.Бір бөлігі жасушаның,

Дөп дөңгелек мен болам

Тұқым қуалау қасиетін

Ұрпақтарға жолдағам

**Жауабы: Ядро**

3.Денем тарақ пішінді

Екі қабат ірімін

Цитоплпазма ішінде

Органоидтың бірімін

**Жауабы**:Митохондрия

4.Атақты ғалым есімді

Гольджи деген атым бар

Жеделдетер өсімді

Гормон деген затым бар

**Жауабы:** Гольджи

5.Жүрмеңдер мені бөтен деп

Қажеті жоқ екен деп

Синтездеймін ақуызды

Жасушаны мекен деп

**Жауабы**:Рибосома

6.Тек жануарлар жасушасында кездесемін

Көрмейсіңдер өсімдіктен іздесең

Қоректерді қорыту үшін сөл бөлер

Жасушада еріткіштер мен боламын

**Жауабы:** Лизосома

7.Мен сырымды ашып айтам дәл бүгін

Ештеңе етпес қамал сынды тарлығым

Кедір бұдыр және тегіс бетті екенмін

Өткеретін реакцияның барлығын

**Жауабы:** Эндоплазмалық тор

8.Фотосинтез мен арқылы жүреді

Сондықтан мен жасушаның жүрегі

Тек қана өсімдікте кездесетін

Жасыл түсті жұрттың бәрі біледі

**Жауабы: Пластид**

9.Бұлардың  бәрі білсеңменде өседі

Бірімен бірі әркез теңеседі

Болмасам мен осындай күрделі

Дүние тіршілігін бермес еді

**Жауабы: Жасуша**

***ІІ* кезең *–*  Білім сайысы** **Қатысушыларға жеке-жеке сұрақ қойылады.(Дұрыс жауапқа 5 ұпай беріледі.)**

1.Ағза мен мүшелердің пішінін, құрылысын зерттейтін ғылым? **Анатомия**

2. СПИД нашақорларға қалай жұғады?  **Ортақ пайдаланған ине арқылы**

3. Б.з.б 460-377 жылдары өмір сүріп көне Грецияда медицина саласын жан-жақты зерттеген ғалым?  **Гиппократ**

4.Ми мен жұлынның қабынуынан болатын жұқпалы ауру? **Менингит**

5.Пенициллин дәрісін қандай өсімдіктен алады? **Пеницил саңырауқұлағынан**

6.Қара нәсілді адамдардың шашының бұйра болуы оларды қандай аурудан қорғайды?  **Күн тиюден**

7.Физиология ғылымы нені зерттейді? **Мүшелер мен мүшелер жүйесінің қызметін зерттейтін ғылым**

8.Зоб (қалқанша бездің қабынуы) ауруы не жетіспеуден болады? **Йод**

9.Антропогенез дегеніміз қандай ғылым?**Адамның шығу тегін, даму тарихын, жеке биологиялық түр болып қалыптасуын зерттейтін ғылым саласы**

10.Вакцина дегеніміз не?

**Жұқпалы аурулардың қоздырғыштарының әлсіздендірілген себіндісінен алынған препарат.Аурулардың алдын алу және емдеу мақсатында қолданылады.**

 **ІІІ кезең- «Полиглот»** Тақтадағы ретсіз жазылған сөздерден биологияға қатысты сөздер құрастырып, оны орыс және ағылшын тілдеріне аударыңыздар! (Дұрыс жауапқа 10 ұпай беріледі)

1.Саңырауқұлақ 2.Жасуша 3.Тамыр 4.Жануар 5.Құстар 6.Өсімдік 7.Жүрек 8Балдыр

***ІV* кезең *–* Алтын жәшік.**Осы кезеңнің шарты мынадай: тақтада берілген жәшіктердің біреуін таңдап, онда берілген сұраққа жауап берулеріңіз керек. Таңдау құқығы алдымен ұпайы ең аз топқа беріледі.

(Дұрыс жауапқа 10 ұпай беріледі)

1. Ботаника 2.1978 жылы 3.Р.Гук 1665 жылы 4.Мүше 5.Жұқпалы ауру 6.Негізгі тамыр 7.Х.Досмұхаметов 8.Өркен 9.К.А.Тимирязев 10.Гүлшоғыры

**Қорытынды:**

 Балалар, биология пәні-жаратылыстану ғылымдарның бір саласы.Тірі ағзаларды және олардың қоршаған ортамен арақатынасын зерттейтін ғылым.Биология пәнін бәрімізде білеміз, бұл пәннің тірішілік пен тұрмысқа тікелей байланысты екені де белгілі. Бүгінгі өткен «Жас биолог» атты интеллектуалды сайыс сабағымызда жаратылыстану пәндеріне деген қызығушылықтарыңды арттырып, заман талабына сай бәсекеге қабілетті,білімді,іскер, еркін ойлай алатын қасиеттерге сендерді кішкене болсын жетеледім деп ойлаймын.Бүгінгі сабаққа қатысқан барлық оқушыға алғысымды білдіремін.